text: ащысу мойынты өзені алабындағы өзен. қарағанды облысы шет ауданы жерімен ағады. қапал (963 м), өзенжал, үшқызыл (955 м) таулары беткейлерінен басталатын бұлақтар суының қосылуынан құралып, киікті ауылының оңтүстігінде мойынты өзеніне құяды. ұзындығы 28 км. жағасы жоғарғы ағысында тік жарлы, төменгі ағысында жайпақ келеді. қар және жер асты суларымен толығады. сәуірде тасиды, жаздың ыстық айларында қарасуларға бөлініп қалады. мал суаруға пайдаланылады.